作者：刘克庄
词牌/韵律：沁园春

paragraphs: 少工艺文，朱丝练弦，黄流在璋。
值虞廷戛击，箫韶之乐，周王寿考，追琢其章。
汾水雁飞，鼎湖龙远，魂返今无异域香。
浮生短，更两轮屋角，来去荒忙。
人言八十鹰扬。
笑千岁如何尺捶量。
但负图龟马，藏之为宝，舐丹鸡犬，去不能将。
友鲁申公，师浮丘伯，尚可教书村学堂。
投老泪，瞻越山紫翠，陵树青苍。